SA dokkie wen Oscar; ‘Nomadland’-regisseur maak geskiedenisMy Octopus Teacher. My Octopus Teacher is as beste vollengte dokumentêr by die Oscars aangewys. Pippa Ehrlich, regisseur van die rolprent, en die vervaardigers James Reed en Craig Foster het die toekenning ontvang. Die rolprent het ook vroeër die maand ’n Bafta gewen, is al vir talle ander toekennings benoem en het ook al ŉ paar pryse op internasionale rolprentfeeste ingeoes. Die Oscars is vanjaar by Union Station in Los Angeles uitgedeel met die room van Hollywood wat by die toekenningsgeleentheid teenwoordig was. Die toekenningsgeleenthede wat die Oscars vooraf gegaan het, het hoofsaaklik aanlyn plaasgevind. Frances McDormand en Chloe Zhao. (Foto: POOL/GETTY IMAGES NORTH AMERICA/Getty Images via AFP) Chloe Zhao het slegs die tweede vrou geword om ’n Oscar te wen vir beste regisseur vir die rolprent Nomadland. Zhao is die eerste vrou van kleur om as beste regisseur aangewys te word. Kathryn Bigelow was die eerste vrou om ’n Oscar te wen vir beste regisseur. Sy het in 2010 gewen vir The Hurt Locker. Nomadland is ook as die beste rolprent aangewys en Frances McDormand is as beste aktrise aangewys vir haar rol as Fern. Anthony Hopkins is as beste akteur aangewys vir sy rol in The Father. Daniel Kaluuya is as beste akteur in ’n ondersteunende rol aangewys vir Judas and the Black Messiah. Beste aktrise in ŉ ondersteunende rol is aan Yuh-Jung Youn toegeken vir Minari. Die ander wenners sluit in: Beste buitelandse fliek Another Round (Denemarke) Beste tekenprent Soul Beste oorspronklike draaiboek Promising Young Woman, Emerald Fennell Beste aangepaste draaiboek The Father, Christopher Hampton en Florian Zeller Beste kinematografie Mank, Erik Messerschmidt Beste kostuumontwerp Ma Rainey’s Black Bottom, Ann Roth Beste kortprent dokumentêr Colette, Anthony Giacchino en Alice Doyard Beste redigering Sound of Metal, Mikkel E. G. Nielsen Beste grimering en haarstilering Ma Rainey’s Black Bottom, Sergio Lopez-Rivera, Mia Neal en Jamika Wilson Beste oorspronklike klankbaan Soul, Trent Reznor, Atticus Ross en Jon Batiste Beste oorspronklike liedjie Fight for You van Judas and the Black Messiah; H.E.R., Dernst Emile II en Tiara Thomas Beste produksie-ontwerp Mank, Donald Graham Burt en Jan Pascale Beste kortprent Two Distant Strangers, Travon Free en Martin Desmond Roe Beste kortprent (animasie) If Anything Happens I Love You, Will McCormack en Michael Govier Beste klank Sound of Metal, Nicolas Becker, Jaime Baksht, Michelle Couttolenc, Carlos Cortés en Phillip Bladh Beste visuele effekte Tenet, Andrew Jackson, David Lee, Andrew Lockley en Scott Fisher